Mestská časť Bratislava - Nové Mesto

Materiál na rokovanie
Miestneho zastupiteľstva
dňa 17.12.2013

Návrh 
na schválenie prípadu osobitného zreteľa týkajúceho sa zníženia výšky ročného nájomného pre nájomcu – ŽBLNK TOMAX, s. r. o. so sídlom Björnsonova 3040/7, 811 05 Bratislava, IČO: 43 910 904, zapísanej v Obchodnom registri Okresného súdu Bratislava I, oddiel Sro, vložka číslo: 49931/B

Predkladá:						       Materiál obsahuje:

Ing. Ľudovít Kollárik,					     1. Návrh uznesenia
prednosta						     2. Dôvodovú správu
							     3. Nájomnú zmluvu
							          návrh

							       

Spracovateľ:						       Stanovisko právnej skupiny:

Mgr. Marianna Moravcová Tomčíková	- nie je potrebné
poverená vedením 
oddelenia podnikateľského,
právneho a správy majetku				  

Na rokovanie prizvať:

spracovateľa
Alžbetu Andrášikovú
- referenta oddelenia BNP a VS

december 2013
Návrh uznesenia:

M i e s t n e    z a s t u p i t e ľ s t v o

A:	z r u š u j e    

Uznesenie č. 18/10 zo dňa 15.10.2013

B:	s c h v a ľ u j e

zníženie nájomného z prenájmu nebytového priestoru č. N 12 - 901, o celkovej výmere podlahovej plochy 16,52 m2, nachádzajúceho sa na prízemí bytového domu na ul. J. C. Hronského č. 16 - 20 v Bratislave; súpisné číslo 1636 postaveného na pozemkoch registra „C“ KN č. 11924/1 až 8 evidovaného na LV č. 3059 pre k. ú. Nové Mesto, ktorý má Mestská časť Bratislava – Nové mesto v správe a ktorý je vo výlučnom vlastníctve hlavného mesta Slovenskej republiky Bratislavy  

; o 15% zo sumy 987,07 € / rok

; nájomcovi spoločnosti ŽBLNK TOMAX, s.r.o. so sídlom Björnsonova 3040/7, 811 05 Bratislava, IČO: 43 910 904, zapísanej v Obchodnom registri Okresného súdu Bratislava I, oddiel: Sro, vložka číslo: 49931/B

; na dobu určitú od účinnosti nájomnej zmluvy do 30.06.2015

; ako prípad hodným osobitného zreteľa podľa ustanovenia § 9a ods. 9 písm. c) zákona                       č. 138/1991 Zb. o majetku obcí v znení neskorších predpisov 

; z dôvodu, že predmetný nebytový priestor je nepretržite od roku 1999 užívaný ako ekologická rýchločistiareň, ktorá poskytuje obyvateľom danej lokality svoje služby, obyvatelia sú s jej existenciou stotožnený a jej existenciu hodnotia kladne; pričom rozsah prenájmu predstavuje len malú časť celkovej úžitkovej plochy, ktorú prevádzka rýchločistiarne ŽBLNK predstavuje. Prevádzka rýchločistiarne ŽBLNK je z väčšej časti              (110 m2) situovaná v nebytových priestoroch bytového domu na ul. J. C. Hronského 12-14, ktoré sú vo vlastníctve Bytového družstva Bratislava III so sídlom na ul. Kominárska 8 v Bratislave, IČO: 00 169 633.

a)  bez pripomienok

b)	s pripomienkami
Dôvodová správa:

Na 18. zasadnutí Miestneho zastupiteľstva mestskej časti Bratislava – Nové Mesto, ktoré sa konalo dňa 15.10.2013 bolo prijaté Uznesenie č. 18/10, ktorým bolo schválené zníženie ročného nájomného o 15% pre nájomcu nebytového priestoru N6 v bytovom dome                         na ul. J. C. Hronského 12 – ŽBLNK TOMAX, s.r.o., a to počnúc 01.10.2013 do 30.06.2015.

Nakoľko citované uznesenie nebolo prijaté v súlade s príslušným ustanovením § 9a ods. 9 písm. c) zákona č. 138/1991 Zb. o majetku obcí v znení neskorších predpisov (ďalej len „zákon“), bolo potrebné prijaté uznesenie zrušiť a vo veci zníženia ročného nájomného predložiť nový návrh.

Nebytový priestor N 12 - 901 v bytovom dome na ul. J. C. Hronského 16 v Bratislave o úžitkovej ploche 16,52 m2 je súčasťou prevádzky ekologickej rýchločistiarne ŽBLNK, ktorá v danej lokalite nepretržite existuje od roku 1999. Väčšia časť (110 m2) je vo vlastníctve Bytového družstva Bratislava III so sídlom na ul. Kominárska 8 v Bratislave,                         IČO: 00 169 633 a prevádzkovateľ ekologickej rýchločistiarne si tieto priestory od vlastníka (Bytové družstvo Bratislava III) prenajíma. Mestská časť nebytový priestor N 12 - 901 prenajíma prevádzkovateľovi ekologickej rýchločistiarne spoločnosti ŽBLNK TOMAX, s.r.o. so sídlom Björnsonova 3040/7, 811 05 Bratislava, IČO: 43 910 904 (ďalej len „nájomca“), a to na základe Nájomnej zmluvy zo dňa 23.02.1999 v znení Dodatkov č. 1 až č. 4 (Dodatkom č. 3 zo dňa 31.07.2008 s účinnosťou od 01.01.2005 vstúpila mestská časť do právneho postavenia prenajímateľa namiesto pôvodného prenajímateľa – príspevkovej organizácie mestskej časti BYTOFOND Nové Mesto, ktorá bol Uznesením č. 10/12 zo dňa 15.06.2004 zrušená bez likvidácie). Nájomná zmluva je uzavretá na dobu neurčitú.

Dňa 02.05.2013 bola od nájomcu mestskej časti doručená žiadosť o zníženie nájomného. Žiadosť je evidovaná pod evidenčným číslom 4002/2013. 

Výška ročného nájomného v súčasnosti predstavuje sumu 987,07 €. Nájomca svoju žiadosť o zníženie nájomného odôvodňuje dlhodobo pretrvávajúcimi nízkymi tržbami a zlou finančnou situáciou. Výška 15% -ho ročného nájomného predstavuje sumu 148,06 €. Po uplatnení 15% zníženia ročného nájomného bude výška nájmu predstavovať sumu 839,04 €. Predmetná úľava na ročnom nájomnom je navrhovaná s časovým obmedzením, a to od účinnosti nájomnej zmluvy do 30.06.2015. Zníženie ročného nájomného sa netýka predpisu zálohových platieb za služby spojené s nájmom, ktoré v tomto prípade v sebe zahŕňajú teplo a zrážkovú vodu v celkovej sume 54,37 € štvrťročne.

Z dôvodu legislatívnych zmien a existencie niekoľkých dodatkov je pripravené nové úplné znenie nájomnej zmluvy, ktorá nahrádza pôvodnú Nájomnú zmluvu v znení jej všetkých dodatkov v plnom rozsahu.